ڳجھڙ

يو سي 37 ڳجھڙ   سنڌ جي ضلعي لاڙڪاڻي جي ھڪ يونين ڪائونسل جو نالو آهي جيڪا ڏوڪري تعلقي ۾ واقع آهي. ان کي تعلقي ڏوڪري جي يو سي 1 پڻ چوندا آهن. ان جي ڪل آبادي 13,098 آهي http://www.pbs.gov.pk/sites/default/files/bwpsr/sindh/LARKANA_BLOCKWISE.pdf .  ھن يونين ڪاؤنسل ۾   ڳجھڙ ھڪ وڏو ڳوٺ آهي جيڪو ڏوڪري شھر سان لڳولڳ رائيس ڪئنال جي ساڄي ڪپ لڳ واقع آهي ۽ ان يو سي جو صدر مقام آھي. ھن يو سي جي حدن م رھندڙ آبادي ۾  جوڻيجا، ھليا، سانگھرو، انڙ، کوکر، جروار، ڍڪڻ  ۽ ٻيا شامل آھن. ھن يو سي جي علائقن ۾  ڳوٺ بابل جروار، ڳوٺ فيض محمد کوکر، ڳوٺ ڳجھڙ، ڳوٺ مانھڙا، ڳوٺ مانڌڙا، ڳوٺ حاجي عبدالڪريم انڙ، ديھ ببوڙي (آبادي 3,571)،ديھ ڏوڪري (آبادي 5,968)، ديھ ڳجھڙ (آبادي 3,559) , ڳوٺ ڍڪڻ ۽ ٻيا شامل آهن.

 ڪائونسل

يونين ڪاؤنسل جو عملدار يو سي سيڪريٽري آھي جيڪو آفيس جو سمورو رڪارڊ رکندو آهي ۽ دفتري پيش رفت ڪندو آهي. ھن ڪائونسل جا چار جنرل ڪائونسلر آھن جن جي سڌي چونڊ ٿيندي آهي. ڪائونسل شادي يا نڪاح جي رجسٽريشن ، ڄمڻ ۽ مرڻ جي رجسٽريشن جو رڪارڊ رکندي آھي. 2015  جي بلدياتي اليڪشن م ھن يو سي مان چيئرمين غلام اڪبر جوڻيجو ۽ وائيس چيئرمين پير بخش ھليو چونڊجي آيا جن جو تعلق پاڪستان پيپلزپارٽي سان ھيو..ڪائونسل جي ڊسٽرڪٽ ڪائونسل ۾ نمائندگي لاء ڊسٽرڪٽ ڪائونسل جو ھڪ علحده ميمبر سڌي ريت چونڊيو ويندو آهي. ھن ڪائونسل مان 2015 جي بلدياتي اليڪشن م 
ڳوٺ ڳجھڙ جو خان محمد سانگھرو ڊسٽرڪٽ ڪائونسل لاءِ ھن ڪائونسل مان ميمبر چونڊيو ويو جيڪو پاڪستان پيپلزپارٽي جو اميدوار ھيو
تعليم ۽ صحت جون سهولتون 
ھن ڪائونسل جي ڳوٺن ۾ پرائمري تعليم جي سھولت ميسر آهي. سيڪنڊري ۽  ھائر سيڪنڊري ايجوڪيشن لاء ڪوبه تعليمي ادارو ڪانہ آھي. صحت جي سھولتن لاء ھن يو سي ۾ جوڻيجو سرڪاري اسپتال، ڳجھڙ واري سرڪاري ڊسپينسري واقع آھن.

ڪائونسل جي بجيٽ ۽ ترقياتي ڪم
ڪائونسل ۾ آبادي ۽ سھولتون

ھتي پيئڻ لاء رڳو جر جو پاڻي ميسر آهي.  ھن يو سي جون زرعي زمينون اپت واريون، زرخيز ۽ آباد آھن. ھي يو سي ڏوڪري شھر لڳ آھي ۽ شھر جي ديھ ڏوڪري پڻ ھن يو سي ۾ اچي ٿي. ڏوڪري شھر جي موئن جو دڙو نالي سان ريلوي اسٽيشن پڻ ھن يو سي ۾ واقع آهي. چانورن جي تحقيق جو مشھور  رائس رسرچ انسٽيٽيوٽ ڏوڪري پڻ  ھن يو سي ۾ واقع آهي. ھن يو سي مان ڏوڪري شاخ پڻ وھي ٿي.

 حوالا